Eliel Lagercrantz

Eliel Lagercrantz (født 26. desember 1894 i Muolaa, død 11. juli 1973 i Helsingfors) var en finsk lingvist som særlig arbeidet med samiske språk.


== Liv og virke ==
Faren Andreas Alfred Lagercrantz var finlandssvensk, mens moren Eli Anna Teodolinda Holst var kareler.Eliel Lagercrantz skrev sin magisteravhandling i 1919 og tok doktorgrad i Helsingfors i 1927. Han var dosent ved Helsingfors universitet 1937–64; i 1965 ble han professor. Han arbeidet også ved Universitetet i Oslo.
Eliel Lagercrantz skrev ned grammatikkene for tre samiske språk som på denne tiden var lite utforsket: Sjøsamiske dialekter innenfor nordsamisk, pitesamisk (også kalt arjeplogsamisk) og sørsamisk (vefsnsamisk). I tillegg skrev han en tobinds ordbok med nesten 9000 ord; Lappischer Wortschatz (1939), der hver ordartikkel i detalj gikk gjennom ordformene i 30 ulike samiske dialekt, fra Røros til Kolahalvøya. Lagercrantz ga også ut tekstsamlinger fra flere samiske dialekter.
Han hadde en sammenhengende studie- og forskningsreise i åtte år fra 1920, dels for å samle materiale i samiske distrikt, og dels skrive- og studieopphold i Hamburg, Budapest og Paris. Han besøkte blant annet Nesseby i 1920, Tysfjord, Vefsn, Arjeplog og Herjedalen i 1921, og Meråker, Snåsa og Nesseby i 1925.Selvbiografien Arktiska visioner eller Arktisk dröm (1958) finnes i manus ved Nasjonalbiblioteket. En samling manuskriptet er gitt til Universitetsbiblioteket i Helsingfors, med klausul om å åpnes i 2194.


== Bibliografi ==
Sprachlehre des Südlappischen : nach der Mundart von Wefsen. (Bulletin fra Universitetets Etnografiske Museum ; 1). Kristiania, 1923.
Reise- und forschungsbericht 1918-24. Helsingfors, 1924
Wörterbuch des südlappischen : nach der Mundart von Wefsen. (Skrifter Instituttet for sammenlignende kulturforskning. Serie B ; 4) Oslo, 1926. (ebok fra bokhylla.no)
Sprachlehre des Westlappischen nach der Mundart von Arjeplog. (Suomalais-ugrilaisen seuran toimituksia ; 55). Helsingfors, 1926
Strukturtypen und Gestaltwechsel im Lappischen. (Suomalais-ugrilaisen seuran toimituksia ; 57). Helsingfors, 1927. Doktorgradsavhandling
«Gesangsmotive aus Nesseby». I: Festskrift til Just Qvigstad. Tromsø, 1928. Om joik. (ebok fra bokhylla.no)
Sprachlehre des Nordlappischen : nach den seelappischen Mundarten. (Bulletin fra Universitetets Etnografiske Museum ; 3). Oslo, 1929
Lappischer Wortschatz. (Lexica Societatis Fenno-Ugricae ; 6). Helsingfors, 1939. 2 bind.
Synopsis des lappischen. Oslo, 1941
Entwicklungspsychologische Analyse lappischer Folklore. (FF Communications ; 138). Helsingfors, 1950.
Laulava lappi : tunturinkävijän ja tutkijan elämyksiä ja mietteitä. Porvoo : Söderström, 1950. Reiseskildring
Lappische Volksdichtung. Helsingfors, 1957-66. 7 bind (Suomalais-ugrilaisen seuran toimituksia; 112,115,117,120,124,126, 141)
# West- und sydlappische Texte. 1957
# Lyngenlappische, nordwestlappische und westfjordlappische Texte. 1958
# Seelappische Texte des Varangergebiets. 1959
# Seelappische Gesangsmotive des Varangergebiets mit Noten. 1960
# See- und Skolte-lappische Texte des südlichen Varangergebiets. 1961
# Texte aus den see-, nord-, west-, und südlappischen Dialekten. 1963
# Sonagraphische Untersuchung lyrischer lappischer Volkslieder aus Karasjok und Enontekiö mit Noten und Erklärungen. 1966


== Referanser ==